ஷாஜகான்பூர்

ஷாஜகான்பூர் (Shahjahanpur), வட இந்தியாவில் உள்ள உத்தரப் பிரதேசம் மாநிலததில் மேற்கில் அமைந்த ஷாஜகான்பூர் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். ஷாஜகான்பூர் லக்னோ மற்றும் பரேலி நகரங்களுக்கு இடையே உள்ளதுஇராமகங்கை ஆற்றின் துணை ஆறான தேவ்கா ஆற்றின் கரையில் ஷாஜகான்பூர் நகரம் அமைந்துள்ளது. முகலாயப் பேரரசன் ஷாஜகான் பெயரால் இந்நகரத்திற்கு ஷாஜகான்பூர் என ஆயிற்று. 
ஷாஜகான்பூர் மாநிலத் தலைநகரான லக்னோவிற்கு வடமேற்கே 171.8 கிலோ மீட்டர் தொலைவில் உள்ளது.

போக்குவரத்து
தேசிய நெடுஞ்சாலை எண் 30 லக்னோ மற்றும் பரேலி நகரங்களுடன் ஷாஜகான்பூருடன் இணக்கிறது. மேலும் தேசிய நெடுஞ்சாலை எண் 731 கிழக்கு உத்தரப்பிரதேசத்தின் ஜவுன்பூர் போன்ற பூர்வாஞ்சல் பகுதியுடன் இணைக்கிறது.
லக்னோ-மொராதாபாத் இருப்புப் பாதையில் அமைந்த ஷாஜகான்பூர் இரயில் நிலையம், லக்னோவிலிருந்து தில்லி செல்லும் தொடருந்துகள் ஷாஜகான்பூர் வழியாகச் செல்கிறது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி ஷாஜகான்பூர் மாநகரத்தின் மக்கள் தொகை 3,29,736	 ஆகும். அதில் ஆண்கள்  1,73,006 மற்றும் பெண்கள் 1,56,730 ஆக உள்ளனர். பாலின விகிதம் 1000 ஆண்களுக்கு 906	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 38,892 ஆகவுள்ளனர். இதன் சராசரி  எழுத்தறிவு 67.25%	 ஆகவுள்ளது. இதன் மக்கள் தொகையில் இந்துக்கள் 54.49%, இசுலாமியர் 44.12%,  பௌத்தர்கள் , சமணர்கள் ,  சீக்கியர்கள் 0.73%, கிறித்தவர்கள் 0.35% மற்றும் பிறர் 0.30% ஆகவுள்ளனர்.

தட்ப வெப்பம்

மேற்கோள்கள்

உத்தரப் பிரதேச மாநிலத்திலுள்ள ஊர்களும் நகரங்களும்
உத்தரப் பிரதேசத்திலுள்ள மாநகரங்கள்
ஷாஜகான்பூர் மாவட்டம்